Rabada verbeter rekord met 200ste toetspaaltjieKagiso Rabada. Foto: Punit Paranjpe/AFP. Toe die 25-jarige Kagiso Rabada vir Hasan Ali in Karatsji skoongeboul het, het hy sy 200ste toetspaaltjie vir Suid-Afrika geneem. Hy het dié mylpaal in sy 44ste toets vir die Proteas bereik. Net Dale Steyn (39) en Allan Donald (42) het die kolwers in ’n vinniger tempo terug na die kleedkamers gestuur. Maar Rabada het egter ’n rekord verbeter. Sy treftempo van 40,8 aflewerings per paaltjie is die beste onder al die boulers in wêreldkrieket wat 200 paaltjies geneem het. Steyn (42,3) en Pakistan se Waqar Younis (43,4) is onderskeidelik tweede en derde op die lys. In sy jong toetsloopbaan het Rabada reeds nege keer vyf paaltjies in ’n beurt geneem, terwyl hy vier keer tien of meer paaltjies in ’n toets geneem het. Daarbenewens was hy een van die voorste boulers in die afgelope Indiese Premierliga. Hy is ongetwyfeld die skerpste pyl waaroor Quinton de Kock tans in sy boulaanvalkoker beskik. 200th Test wicket of Kagiso Rabada!#PAKvSA #HarHaalMainCricket pic.twitter.com/bfh6IsuMsX — Pakistan Cricket (@TheRealPCB) January 28, 2021